गांधी के आदर्शों को अपनाने की जरूरत : डॉ. मिश्रा
छोटूराम बीएड कॉलेज में रविवार को गांधीयन विचारधारा और जीवन दर्शन पर आयोजित दो दिवसीय राष्ट्रीय संगोष्ठी का शुभारंभ हुआ। कार्यक्रम की शुरूआत में गांधी स्मारक नई दिल्ली के उप निदेशक डॉ. अनिल दत्त मिश्रा, पंजाब विवि चंडीगढ़ के प्रोफेसर मनीष शर्मा, एमडीयू के शिक्षा विभाग की प्रोफेसर हेमंत लता शर्मा, संसद कार्यालय के उपनिदेशक राहुल नरेश जोशी एवं प्राचार्या डॉ. सुरेखा खोखर ने कार्यक्रम की शुरूआत की। डॉ. अनिल दत्त मिश्रा ने कहा कि सामाजिक सद्भावना को मजबूती से जोड़े रखने के लिए आज महात्मा गांधी के जीवन मूल्यों को सख्त रूप से अपनाने की जरूरत है। गांधी जी का अहिंसा का प्रयोग सामाजिक, राष्ट्रीय वैश्विक स्तर पर सबसे सफल रहा। प्राचार्या डॉ. सुरेखा खोखर ने कहा कि गांधी जी का मानना था कि स्कूलों में बच्चों को व्यवसायिक शिक्षा दी जानी चाहिए ताकि भविष्य में उन्हें रोजगार की दिक्कत आए। एमडीयू प्रो. हेमंत लता शर्मा ने कहा कि महात्मा गांधी अहिंसा के सबसे बड़े मार्गदर्शक थे। इस मौके पर कार्यक्रम संयोजक डॉ. इंदु, सेमिनार निदेशक डॉ. सीमा, मेन्टोर सुनीता, चेयरमैन डॉ. सुशीला, को-चेयरमैन डॉ. सुनीता, कन्वीनर डॉ. मंजू, सचिव डॉ. रंजू मलिक, डॉ. रेणु मान, डॉ. जसमेर हुड्डा ने महात्मा गांधी की जीवनी पर प्रकाश डाला।
रोहतक . सीआरबीएड कॉलेज में आयोजित संगोष्ठी में विचार रखते वक्ता।
सीआर बीएड कॉलेज में दो दिवसीय राष्ट्रीय संगोष्ठी का हुआ शुभारंभ, गांधीयन विचारधारा और जीवन दर्शन पर बोले वक्ता
hin_Deva hin_Deva awa_Deva hin_Deva